Oficiālais Vēstnesis L 150 , 17/06/1999 Lpp. 0015 - 0016



Komisijas Regula (EK) Nr. 1245/1999 (1999. gada 16. jūnijs) par jaunu piedevu atļaušanu barībā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 866/1999 [2], un jo īpaši tās 3. un 9.j pantu, (1) tā kā Direktīvā 70/524/EEK ir paredzēts, ka jaunas piedevas vai piedevu izmantojumus var atstiprināt, ņemot vērā jaunākās zinātnes un tehnikas atziņas; (2) tā kā dažās dalībvalstīs plaši tika izmēģināta jauna piedeva "natrolītfonolīts", kas pieder "saistvielu, pretsalipes vielu un koagulantu" grupai; tā kā, pamatojoties uz veiktajiem pētījumiem, var apstiprināt šīs jaunās piedevas izmantošanu; (3) tā kā dažās dalībvalstīs ir sekmīgi izmēģināta vēl viena jauna piedeva "vulkāniskas izcelsmes klinoptilolīts", kas pieder "saistvielu, pretsalipes vielu un koagulantu" grupai; tā kā šī jaunā piedeva provizoriski būtu jāapstiprina; (4) tā kā jaunas piedevas vai jaunus piedevu izmantojumus provizoriski var apstiprināt, ja, pieļautajā līmenī iekļautas barībā, tās nekaitē ne cilvēku vai dzīvnieku veselībai, ne videi, ja tās nekaitē patērētājiem, izmainot dzīvnieku izcelsmes produktu īpašības, un ja šo piedevu klātbūtni barībā var kontrolēt un var pieņemt, ka, ņemot vērā pieejamos rezultātus, tās labvēlīgi ietekmē barības vai dzīvnieku izcelsmes produktu īpašības tad, ja tās iekļauj šādā barībā; (5) tā kā provizoriskais "natrolītfonolīta" apstiprinājuma termiņš jau beidzies 1999. gada 21. aprīlī; tā kā tādēļ juridiskas noteiktības nolūkā ir jāparedz šīs regulas atpakaļejoša iedarbība; (6) tā kā šajā direktīvā paredzētie pasākumi saskan ar Barības pastāvīgās komitejas atzinumu, IR PIEŅĒMUSI ŠO REGULU. 1. pants "Natrolītfonolīts", kas pieder "saistvielu, pretsalipes vielu un koagulantu" grupai, saskaņā ar Direktīvu 70/524/EEK ir apstiprināts par barības piedevu E 566, kas barībā izmantojama saskaņā ar nosacījumiem šīs regulas I pielikumā. 2. pants "Vulkāniskas izcelsmes klinoptilolītu", kas pieder "saistvielu, pretsalipes vielu un koagulantu" grupai, saskaņā ar Direktīvu 70/524/EEK var atļaut kā barības piedevu Nr. 3, kas barībā izmantojama saskaņā ar nosacījumiem šīs regulas II pielikumā. 3. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1999. gada 22. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 16. jūnijā Komisijas vārdā — Komisijas loceklis Franz Fischler [1] OV L 270, 14.12.1970., 1. lpp. [2] OV L 108, 27.4.1999., 21. lpp. -------------------------------------------------- I PIELIKUMS EK Nr. | Piedeva | Ķīmiskā formula un apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas termiņš | mg/kg kopējā barības daudzuma | mg/kg kopējā barības daudzuma | Saistvielas, pretsalipes vielas un koagulanti E 566 | Natrolītfonolīts | Dabīgs alumosilikātu, sārmu un sārmzemju un alumīnija hidrosilikātu, natrolīta (43 – 46,5 %) un laukšpata maisījums | Visas dzīvnieku sugas vai kategorijas | – | – | 25000 | Visa lopbarība | Bez termiņa | -------------------------------------------------- II PIELIKUMS EK Nr. | Piedeva | Ķīmiskā formula un apraksts | Dzīvnieku suga vai kategorija | Maksimālais vecums | Minimālais saturs | Maksimālais saturs | Citi noteikumi | Atļaujas termiņš | mg/kg kopējā barības daudzuma | mg/kg kopējā barības daudzuma | Saistvielas, pretsalipes vielas un koagulanti 3 | Vulkāniskas izcelsmes klinoptilolīts | Vulkāniskas izcelsmes ar kalciju hidratizēts alumīnija silikāts, kura sastāvā ir kā minimums 85 % klinoptilolīta un maksimums 15 % laukšpats, vizla un māls, tas nesatur šķiedru un kvarcu. Maksimālais svina saturs ir 80 mg/kg | Cūkas | – | – | 20000 | Visa barība | 30.9.1999. | Truši | – | – | 20000 | Visa barība | 30.9.1999. | Mājputni | – | – | 20000 | Visa barība | 30.9.1999. | --------------------------------------------------